

VLADA REPUBLIKE HRVATSKE

Zagreb, 10. listopada 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo rada, mirovinskoga sustava, obitelji i socijalne politike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske nad obilježavanjem 30. obljetnice Saveza „Dodir“ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prijedlog

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj\_\_\_\_\_\_\_\_\_\_\_ 2024. donijela

**Z A K L J U Č A K**

1. Vlada Republike Hrvatske prihvaća pokroviteljstvo nad obilježavanjem 30. obljetnice Saveza „Dodir, sukladno zamolbi Hrvatskog saveza gluhoslijepih osoba „Dodir“.

2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

U zamolbi za visokim pokroviteljstvom Hrvatskog saveza gluhoslijepih osoba „Dodir“ (u daljnjem tekstu: Savez Dodir), istaknuta je važnost svih događanja u sklopu 30. obljetnice aktivnog rada i djelovanja Saveza Dodir, a koja će se održati 16. listopada 2024. te 23. listopada 2024. godine te naglasili kako bi se preuzimanjem visokog pokroviteljstva od strane Vlade Republike Hrvatske dodatno iskazala podrška nastojanjima i djelovanjima Saveza Dodir u borbi protiv socijalne deprivacije gluhoslijepih osoba.

Hrvatski savez gluhoslijepih osoba „Dodir“ provodio je projekte i programe financirane kroz natječaje Ministarstva rada, mirovinskoga sustava, obitelji i socijalne politike te izvršio sve ugovorene obveze.

Slijedom navedenog, a osobito uzimajući u obzir usmjerenost zaštiti i promicanju prava osoba s invaliditetom te jačanju njihove ravnopravnosti u društvu, smatra se opravdanim prihvaćanje pokroviteljstva Vlade Republike Hrvatske nad obilježavanjem 30. obljetnice Hrvatskog saveza gluhoslijepih osoba „Dodir“.

Prihvaćanjem pokroviteljstva Vlada Republike Hrvatske ne preuzima organizacijske i financijske obveze vezane uz predmetno obilježavanje 30. obljetnice Saveza Dodir, sukladno odredbama Odluke o kriterijima i postupku za prihvaćanje pokroviteljstva Vlade Republike Hrvatske ( „Narodne novine“ , broj 44/16.).